Magelaninis kiminas

Magelaninis kiminas (Sphagnum magellanicum) – kimininių (Sphagnaceae) šeimos samanų rūšis. Plačiai paplitusi pasaulio spygliuočių miškų juostoje – Eurazijoje, Šiaurės Amerikoje, Pietų Amerikoje.Magni Olsen Kyrkjeeide, Kristian Hassel, Kjell Ivar Flatberg, A. Jonathan Shaw, Narjes Yousefi, Hans K. Stenøien. Spatial Genetic Structure of the Abundant and Widespread Peatmoss Sphagnum magellanicum Brid., Plos One, 2016.

Samana vidutinio didžio arba didoka, pavėsyje augant gana padrika, o atviroje vietoje – tvirta. Spalva nuo žalios iki rausvai žalios ir purpurinės. Unksmėje auga vejomis, atvirose vietose – tankiais gniutulais. Stiebas nuo žalio ir purpuriškai raudono, aiškiai matomos paviršinės žievinės ląstelės su palaikančiomis spiralinėmis fibrilėmis, paprastai 1–2 poros ląstelėje. Šukinės fibrilės neturi išorinių sienelių. Stiebo lapeliai 2 x 0,7 mm matmenų, retai hemisofiliniai. Skaidriosios ląstelės be raštų, daugiausia be sienelių. Šakelės ilgos, siaurėjančios į trumpus ir smailius lapelius, mažai suskeldėjusios. Šakelių lapai plačiai kiaušiniški 1–2 mm pločio. Augalas dvinamis. Kapsulės su gausiomis pseudostomomis. Sporos 22–30 µm dydžio, tolimajame gale su Y raidės formos žymėmis. Magelaninis kiminas lengvai atpažįstamas dėl savo ryškios purpuriškai raudonos spalvos.Sphagnum magellanicum Bridel, efloras.org

Magelaninis kiminas auga aukštapelkėse, durpinėse slėnių pelkėse. Kur susidarę ryškūs kupstai, magelaniniai kiminai auga tarpinėse padėtyse tarp kupsto viršaus ir apačios.Sphagnum magellanicum, britishbryologicalsociety.org.uk

Tai svarbus magelaninės tundros ekoregiono, apimančio Ugnies Žemės salyną ir Čilės Patagonijos pietus, aukštapelkių augalas.

2018 m., remiantis genetinėmis ir morfologinėmis savybėmis, iš Sphagnum magellanicum rūšies išskirtos Sphagnum medium ir Sphagnum divinum, augančios Šiaurės pusrutulyje, o magellanicum pavadinimas paliktas Pietų Amerikos kiminams.Kristian Hassel, Magni Olsen Kyrkjeeide, Narjes Yousefi, Tommy Prestø. Sphagnum divinum (sp. nov .) and S. medium Limpr. and their relationship to S. magellanicum Brid., Journal of Bryology, 40 (3): 1-26, 2018.

 Šaltiniai 

Kategorija:Kimininiai